ועדת הכלכלה, כנסת 23, פרוטוקול מספר 81, 2020-10-14 08:50

יעקב מרגי: שלום לכולם, אני מתכבד לפתוח את ישיבת ועדת הכלכלה של הכנסת.

יעקב מרגי: היום יום רביעי, כ"ו בתשרי

יעקב מרגי: הצבעה

יעקב מרגי: נגד – אין

יעקב מרגי: אושר.

יעקב מרגי: ארבעה תומכים, אין מתנגדים, אין נמנעים, הקמת ועדות המשנה אושרו.

יעקב מרגי: ראשי הוועדות, תכינו לכם את ההרכב.

יעקב מרגי: תביאו עד חמישה חברים, לא צריך לסרבל את זה, והלוואי ויבואו החמישה ונתחיל לעבוד.

יעקב מרגי: בהצלחה, ברכת הדרך.

מנסור עבאס: תודה, אדוני היושב-ראש.

מנסור עבאס: אני מברך אותך על ההחלטה שקיבלת להקים את שתי הוועדות וגם על זה שבחרת את חברת הכנסת אימאן ח'טיב לעמוד בראש ועדת המשנה לנושא תחבורה ציבורית בחברה הערבית, זה נושא מאוד חשוב.

מנסור עבאס: הישובים הערביים, שהם בהגדרה פריפריה, לא זוכים לכלים כדי לשפר את איכות החיים, התנועה והתעסוקה.

מנסור עבאס: התחבורה הציבורית תעזור במיוחד לנשים ערביות להתקדם ולהשתלב בשוק העבודה.

מנסור עבאס: הנושא הזה מאוד חשוב לחברת הכנסת אימאן ח'טיב, הוא קרוב לליבה.

מנסור עבאס: אנחנו רוצים לברך את חברת הכנסת אימאן ח'טיב על כך שהיא נבחרה לעמוד בראש הוועדה, אנחנו רוצים לאחל לה הצלחה, ואנחנו רוצים לברך את חברתנו אסנת מארק שנבחרה גם היא לעמוד בראש ועדת משנה.

יעקב מרגי: הדיור הציבורי זו סוגיה חשובה מאוד.

מנסור עבאס: יישר כוח לכולם.

יוסף ג'בארין: כבוד היושב-ראש, אני אופטימי ושמח על הקמת הוועדה.

יוסף ג'בארין: בענייני תחבורה ציבורית בחברה הערבית, ואני אומר את זה בכאב, הפיגור הוא רב, הגיע זמן לעשות עבודה רצינית בתחום הזה.

יעקב מרגי: במושב הבא ועדת המשנה תהיה בנושא של אזורי תעשייה ותעסוקה.

יוסף ג'בארין: צריך גם וגם.

יוסף ג'בארין: האמת שהדברים קשורים אחד בשני.

יוסף ג'בארין: אין לי ספק שחברת הכנסת אימאן ח'טיב יאסין יכולה לעשות עבודה מאוד רצינית וחשובה, אנחנו צריכים את העשייה הזאת, ואנחנו מאחלים לה הרבה הצלחה בתפקיד.

יוסף ג'בארין: איחוליי גם לחברת הכנסת מארק בוועדה לדיור הציבורי, שאני מסכים שזו ועדה מאוד חשובה.

יוסף ג'בארין: שיהיה בהצלחה לכולנו.

וליד טאהא: תודה רבה, אדוני היושב-ראש, על הצעד החשוב הזה של הקמת ועדות משנה שיתעסקו ויתרכזו בנושאים ספציפיים, זה מעיד על המקצועיות שלך לתת זמן מספיק לטיפול בכל הנושאים.

וליד טאהא: ברכות לאימאן על זה שהיא עומדת בראש ועדת המשנה לתחבורה ציבורית בחברה הערבית, שזה נושא מאוד חשוב בעיקר עבור אנשים שאין לה את הכלים להתנייד עם הרכבים שלהם.

וליד טאהא: ובכלל, עידוד התחבורה הציבורית הוא טוב לסביבה, טוב לכולם.

יוסף ג'בארין: הוא מפתח לכלכלה.

וליד טאהא: נכון.

וליד טאהא: יש המון מה לעשות בחברה הערבית בתחום הזה.

וליד טאהא: בהצלחה רבה לחברתנו אימאן, תודה רבה ליושב-ראש על הצעד, וברכות לחברת הכנסת אסנת שתעמוד בראש ועדת משנה חשובה מאוד שקשורה לכל האוכלוסיות במדינה.

וליד טאהא: בהצלחה לכולם.

אימאן ח'טיב יאסין: המון תודות , כבוד היו"ר, על הניהול הענייני והמקצועי לאורך כל הישיבות, ולא רק בעניין הזה.

אימאן ח'טיב יאסין: תודה ענקית לצוות המקצועי שמלווה את הוועדה.

אימאן ח'טיב יאסין: אין ספק שהנושא הזה לא רק חשוב, הוא גם חיוני בדרגה מאוד גבוהה.

אימאן ח'טיב יאסין: הוא כאוב רבות, במיוחד בתוך החברה הערבית.

אימאן ח'טיב יאסין: המטרה העיקרית היא להנגיש תעסוקה, להנגיש שירותים לאנשים.

אימאן ח'טיב יאסין: הרבה הצלחה לחברה אסנת על המינוי, אין ספק שזו ועדה מאוד-מאוד חשובה.

אימאן ח'טיב יאסין: בימים קשים כאלה צריך לתת ביטוי לדיור הציבורי, צריך לאפשר אותו בצורה הוגנת ומכבדת.

אוסנת הילה מארק: אדוני היושב-ראש, תודה רבה על האמון.

אוסנת הילה מארק: אני יודעת שוועדת הכלכלה עמוסה בנושאים חשובים, אני יודעת שאתה, היושב-ראש, כל הזמן נלחם להביא את הכל.

אוסנת הילה מארק: תודה על האמון שנתת בי, תודה על כך שאתה מקים פה ועדת משנה.

אוסנת הילה מארק: זו אחת הוועדות, לדעתי, החשובות.

אוסנת הילה מארק: הדיור הציבורי במדינת ישראל סובל בשנים האחרונות מהמון צרות ובירוקרטיות.

אוסנת הילה מארק: הדיור הציבורי חוצה מגזרים - פריפריה, ערבים, יהודים, דתיים, חילוניים.

אוסנת הילה מארק: זאת ועדה שאני חושבת שאפשר לעשות בה המון.

אוסנת הילה מארק: אפשר להביא לציבור ולהנגיש לציבור את הדיור הציבורי.

אוסנת הילה מארק: אם נעשה איזה שהוא שינוי קל בתפישה ובהבנה של מה הוא דיור ציבורי במדינת ישראל כפי שמסתכלים עליו גם במדינות אחרות, אני חושבת שאנחנו יכולים להביא פה בשורה לציבור.

אוסנת הילה מארק: בנוסף, אני מאחלת לאימאן הצלחה.

אוסנת הילה מארק: תחבורה ציבורית היא ועדה מאוד חשובה.

אוסנת הילה מארק: אני בטוחה שתעשי את זה טוב, אני בטוחה שתנגישי להמון נשים וגברים את התעסוקה בפריפריה.

אוסנת הילה מארק: תודה רבה על הקמת הוועדות החשובות האלו.

אוסאמה סעדי: ועדת משנה לענייני תחבורה ציבורית היא ועדה חשובה, במיוחד בפריפריה ובישובים הערביים.

אוסאמה סעדי: אני בטוח שהזכירו חבריי את זה שבכנסת ה-20 הייתה ועדת משנה בראשותו של דב חנין.

אוסאמה סעדי: אימאן, את נכנסת לנעליים גדולות מאוד.

אוסאמה סעדי: דב חנין היה פרלמנטר משכמו ומעלה.

אוסאמה סעדי: אני בטוח שתמלאי את התפקיד הזה בהצלחה.

אוסאמה סעדי: התחבורה הציבורית מתחילה להיכנס לישובים הערביים, אבל זה לא מספיק, יש הרבה חסמים, במיוחד בכבישים הפנימיים.

אוסאמה סעדי: בתקופת הקורונה יש ביקוש רב לתחבורה ציבורית.

אוסאמה סעדי: יש היום גם יותר מודעות לשימוש בתחבורה ציבורית.

אוסאמה סעדי: חשוב שוועדת המשנה תתמקד ותשים פוקוס על העניין הזה של התחבורה ציבורית.

אוסאמה סעדי: אני בטוח שחברתנו אימאן תצליח ותמלא את התפקיד הזה על הצד הטוב ביותר.

אוסאמה סעדי: גם אם אנחנו לא חברים בוועדה אנחנו נשתתף בוועדה.

יעקב מרגי: כבוד הוא לנו.

יעקב מרגי: תודה רבה לכם, בהצלחה, ותעבירו לנו את ההרכב כדי שנוכל להתחיל לעבוד.